Antoine-Isaac Silvestre de Sacy

Antoine-Isaac Silvestre de SACY (naskiĝinta la  en Parizo, mortinta samloke la ) estis gravega franca orientalisto. Filo lia estis la juristo kaj verkisto Samuel Ustazade Silvestre de Sacy.

 Vivo 
Per nelacigebla elano traduka, instrua, scienca li reklamadis por orientalaj lingvoj kaj kulturoj en Franclando; ĉefe la lingvoj persa kaj araba kaj ties kulturoj konatiĝis en la tuta lando ankaŭ danke al li.

Jam 12-jaraĝa li estis trejnita en la hebrea lingvo fare de la benediktano Berthereau. Poste Sacy sinlernige lernis la lingvojn sirian, ĥaldean, araban, persan, turkan, englezan kaj germanan.

Post studoj de jursciencoj Silvestre de Sacy publikigis Mémoire sur l’histoire des Arabes avant Mahomet (1785) kaj tradukis, inter 1787 kaj 1791, Extraits de la grande Histoire des animaux de El Demiri kaj Histoire de la dynastie des Sassanides de Mirkhoud. Ekde 1795, kiam malfermitis la Lernejo de lingvoj orientalaj, li instruas la araban lingvon tie. En la jaro 1806 li instruis la persan ĉe Kolegio de Francio; en 1815 li nomumitis rektoro universitata de Sorbono. En 1822 Sacy fondis kune kun la ĉinologo Jean-Pierre Abel-Rémusat (li estis la unua profesoro de la ĉina lingvo ĉe Kolegio de Francio) la "Azian societon" kie kun altlernejaj katedroj pri la lingvoj sanskrita, hindustana, ĉina, manĉura. Sacy nomumitis administranto kolegia en 1823, poste estro de la Lernejo de lingvoj orientalaj. Li iĝis nobelo kaj sekretario porĉiama de Akademio de Surskriboj kaj Beletro de Francio.

 Gravaj verkoj 
Inter multaj verkoj menciindas i.a. grava araba gramatiko Grammaire arabe de 1810, frukto de 15 jaroj da esplorado. Sekvis la fablokolekto Livre de Kalilah et Dimnah (1816) et Chrestomathie arabe (1826: antologio de arabaj verkoj tradukitaj kaj eksplikataj). Sacy ankaŭ skribis Notice sur Champollion le jeune (1833) kaj Exposé sur la religion des Druzes (1838; en du volumoj).

 Eksteraj ligiloj 

 Prie ĉe la retpaĝaro de Académie des Inscriptions et Belles-Lettres 

Kategorio:Francaj lingvistoj
Kategorio:Francaj arabistoj
Kategorio:Francaj verkistoj
Kategorio:Francaj historiistoj
Kategorio:Francaj tradukistoj
Kategorio:Tradukistoj el la araba lingvo
Kategorio:Tradukistoj al la franca lingvo
Kategorio:Akademianoj
Kategorio:Membroj de Rusia Akademio de Sciencoj
Kategorio:Francaj orientalistoj
Kategorio:Grand-oficiroj de la Honora Legio
Kategorio:Francaj baronoj
Kategorio:Deputitoj de la franca Resurtronigo
Kategorio:Membroj de la franca Akademio de Surskriboj kaj Beletro